Brav eo golo ha stumm al levr kinniget gant Skol Vreizh. Un droidigezh diwar ar galleg eo, gant Herve Lossec, eus ur romantig gant Anne Guillou. Nem eus ket keñveriet an destenn vrezhoneg gant an destenn orin met dedennus e tlefe bezañ, o vezañ meo kinniget, neo ket evel un  droidigezh rik, met evel un destenn adsoñjet gant an troer. Sur-mat eo deuet brav gantañ, paneogwir e vez lennet aes, didrubuilh, hep soñjal evel ma choarvez a-wezhioù : petra eo ar ger iskis-se ? A ya, gwir eo, un droidigezh eo, dleout a ra bezañ an dra-mañ-tra eta…  Hervez Anne Guillou hech-unan, bet kejet outi e saloñs Karaez, en deus divizet Herve Lossec treiñ he zestenn peogwir e kave dezhañ e oa blaz ar brezhoneg enni. Ha gwir eo, ivez, e kav e blas e-touez an danevelloù ha dezrevelloù du niverus  a vleugn en hon kelaouennoù lennegel abaoe bloavezhioù… ne zegas ket ur bern traoù ouzhpenn, siwazh. Un destenn vat eo hep bezañ dispar, war un tem trist ken ez eo o vezañ meo tennet eus un istor gwir war ar marchad… Soñjal a ra din e tlefe an troidigezhioù ledanaat an dachenn kentoch eget kleuziañ an hevelep roudenn atav ! Met pa soñjan mat, pouezus eo e trofe pep hini pezh a blij dezhañ, atav vo kavet lennerien !  Un dra vat eo ez afe Herve Lossec war-zu an treiñ ivez, e vrezhoneg chwek a ya  ken brav all war an temoù du eget war ar re skañv eo boaz da blediñ ganto.